**RAZVOJNE REŠITVE NA PODROČJU IZBIRE IN RAZVOJA KADROV   
V ORGANIH DRŽAVNE UPRAVE** **- RAZVIJAMO KOMPETENCE PRIHODNOSTI**

**Julij 2025**

Spoštovani sodelavke in sodelavci!

V juliju smo dosegli pomemben napredek na več ključnih področjih projekta. Izvedli smo zadnje usposabljanje za kadrovike, ki je osvetlilo ključne elemente uspešnih zaposlitvenih razgovorov. Pripravili smo končni različici vsebinskih predlogov priročnika – za izvajanje kakovostnih izbirnih postopkov in priročnika za uporabo nadgrajenega kompetenčnega modela. Poleg tega razvijamo e-gradiva, ki bodo zaposlenim pomagala pri prenosu novega znanja v prakso. S tem zaključujemo prvi dve fazi projekta.

**Rezultati druge faze projekta:** »**Nadgradnja obstoječega kompetenčnega modela«**

A diagram of a diagram

AI-generated content may be incorrect.Kompetenčni model smo nadgradili tako, da smo obstoječi kompetenčni model primerjali z najboljšimi sodobnimi praksami, ga statistično analizirali na podlagi rezultatov presoj iz IS MUZA, nato pa ga skozi delavnice in pogovore z vodji in kadroviki preoblikovali ter potrdili novo strukturo. Ključne spremembe so novi sklopi delovno specifičnih kompetenc (grozdi), ki zajamejo še večji del zaposlenih v državni upravi in bolj natančno opišejo potrebne kompetence za uspešno opravljanje dela. Poleg tega smo opredelili dve novi temeljni kompetenci **»Proaktivnost v storitvah« in »Uporaba digitalnih rešitev,« ki spodbujata prizadevanje za kakovost storitev in odgovorno rabo digitalnih tehnologij.**

Grafični prikaz nadgrajenega kompetenčnega modela.

V sodelovanju z organi državne uprave smo v model dodali naslednje grozde: »Naloge s področja kohezije,« »Naloge s področja mednarodnih zadev,« »Naloge s področja zaščite in reševanja« in »Naloge spremljanja in poročanja o stanju okolja,« ki se delijo na dva podsklopa glede na kompleksnost dela. Poleg tega smo razdelali »Naloge s področja informatike«, ki se delijo na tri podsklope: uporabniki, infrastruktura in digitalne rešitve. »Naloge s področja izvrševanja kazenskih sankcij in probacije« pa se delijo na podsklope: pravosodni policisti, svetovalci in inštruktorji.

V prihodnjih mesecih bomo nadaljevali s tretjo fazo projekta, s postavitvijo sistema nasledstev in dela s perspektivnimi kadri v državni upravi. Veselimo se nadaljnjih korakov pri razvoju kompetenc za prihodnost in vas lepo pozdravljamo!

Projektna skupina Ministrstva za javno upravo, Direktorata za javni sektor